Odvetniška družba Pantelič, Grad in partnerji o.p., d.o.o., s sedežem v Ljubljani, na naslovu Poljanski nasip 6, k sodelovanju vabi ŠTUDENTA PRAVA/ŠTUDENTKO PRAVA.

* Opis dela: Opravljanje osnovnih pravnih opravil v odvetniški pisarni, predvsem na področju izvršilnih, civilnih, gospodarskih in upravnih postopkov, administrativna dela in pomoč odvetniškemu osebju ter zaposlenim v pisarni.
* Zahtevana znanja: Od kandidatov pričakujemo zaključeno 1. stopnjo pravne fakultete, poznavanje osnov civilnega, izvršilnega, gospodarskega in upravnega prava, odlično znanje angleškega jezika ter osebnostne lastnosti, potrebne za delo v odvetniški pisarni in komunikacijo s strankami.

Prednost pri izbiri bodo imeli kandidati z večino opravljenih študijskih obveznosti. Izkušnje iz odvetništva ter poznavanje informacijskih okolij za delo v odvetništvu (e-Sodstvo, E-prostor, Poslovni register...) so dobrodošle.

* Čas zaposlitve: Glede na potrebe odvetniške pisarne in v dogovoru z izbranim kandidatom.
* Kraj dela: Ljubljana, Palača Kapitelj, Poljanski nasip 6.
* Začetek dela: Takoj.

Nudimo stimulativno učno okolje in plačilo ter možnost kasnejše zaposlitve v okviru odvetniškega pripravništva in nadaljevanja karierne poti v odvetniški pisarni.

Rok za prijavo traja najkasneje do vključno dne 31.1.2022.

Prijave s krajšim življenjepisom sprejemamo na elektronski naslov: zaposlitev@pantelic.si.